10,246,281 members (67,995 online) Sign in
My vote of 5Abinash Bishoyi6-Jul-12 8:14 Re: My vote of 5Dan Thyer20-Aug-12 6:07 Last Visit: 31-Dec-99 18:00 Last Update: 4-Dec-13 22:28Refresh1 Suid-Afrikaner is glo Cameron Diaz se nuwe liefde | SARIE
Suid-Afrikaner is glo Cameron Diaz se nuwe liefde	deur admin
Volgens gerugte het Cameron Diaz en die Suid-Afrikaanse biljoenêr Elon Musk begin saamkuier. Hoewel dit nog nie bevestig is dat hulle ‘n paartjie is nie, word hulle gereeld saam gesien, berig Glamour.
Die 41-jarige entrepreneur het verskeie tegnologiese projekte finansier, waaronder SpaceX (‘n ruimtetuig vervaardigingsmaatskappy), Tesla Motors (wat elektriese motors vervaardig) en PayPal (wat jou toelaat om betalings via die internet te doen). Elon is na bewering die inspirasie vir Robert Downey Jr. wat die fiktiewe biljoenêr Tony Stark in die Iron Man-rolprente vertolk. Dié karakter se fondse gaan ook vir tegnologiese innovasie wat hy dan self gebruik as hy sy lyf superheld hou.
Cameron het vroeër vanjaar ‘n elektriese motor van Tesla gekoop en sedertdien ‘n paar keer weer hul kantore in Kalifornië besoek. En Elon het weer op sy beurt vir Cameron gaan kuier.
Hy het aan universiteite in Kanada en in Amerika studeer – onder meer ekonomie en fisika. Hy het begin met ‘n PhD-graad in fisika en wetenskap aan die Universiteit van Stanford, maar dit nooit voltooi nie. Hy het drie areas identifiseer waarop hy wil fokus om die belangrikste probleme van die mensdom op te los. Hierdie areas is die internet, skoon energie en die ruimte.